**Likumprojekta “Grozījumi Autopārvadājumu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Administratīvo teritoriju un apdzīvoto vietu likums, Ministru prezidenta 2020.gada 26.jūnija rezolūcija Nr.2020-1.1.1./52-52. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 23.jūnijā stājās spēkā jauns Administratīvo teritoriju un apdzīvoto vietu likums (turpmāk – jaunais likums), kurš Latvijas Republikas pilsētas iedala valstspilsētās un novadu pilsētās. Ar jaunā likuma spēkā stāšanos spēku zaudēja Administratīvo teritoriju un apdzīvoto vietu likums (18.12.2008.), kurš kā vienu no Latvijas Republikas administratīvi teritoriālajām vienībām noteica republikas pilsētu. Jaunā likuma Pārejas noteikumu 11.punkts uzdod Ministru kabinetam līdz 2020.gada 31.oktobrim izstrādāt un iesniegt Saeimai likumprojektus par nepieciešamajiem grozījumiem citos likumos, lai nodrošinātu atbilstību jaunajā likumā noteiktajam administratīvi teritoriālajam iedalījumam. Projekta 1.pants paredz aizstāt Autopārvadājumu likumā vārdus “republikas pilsētas pašvaldība”, “republikas pilsēta” un “republikas pilsētas dome” ar vārdu “valstspilsēta”, atbilstoši jaunajā likumā noteiktajam administratīvi teritoriālajam iedalījumam. 1. Saskaņā ar esošo regulējumu Autopārvadājumu likumā speciālo atļauju (licenci) un licences kartīti izsniedz republikas pilsētu pašvaldības savā administratīvajā teritorijā. Saskaņā ar jauno likumu valstspilsētas var būt gan pašvaldības statusā (4. panta pirmās daļas 1. punkts), gan valstspilsēta var būt arī novada teritoriālā vienība (pielikuma 19.10., 28.14. un 41.28. apakšpunkti). Līdz ar to Daugavpils, Jelgava, Jūrmala, Liepāja, Rēzekne, Rīga un Ventspils ir valstspilsētas pašvaldības statusā, savukārt Ogre, Valmiera un Jēkabpils ir valstspilsētas novada teritoriālās vienības statusā. Tas nozīmē, ka jēdzienam “valstspilsēta” turpmāk var būt divējāds lietojums.

Projekts paredz noteikt, ka turpmāk speciālās atļaujas (licences) un licences kaŗtītes pasažieru komercpārvadājumiem ar taksometriem izsniegs valstspilsētu pašvaldības, savukārt valstspilsētas Valmiera un Jēkabpils, kas būs novada teritoriālās vienība statusā neizsniegs speciālās atļaujas (licences) un licences kaŗtītes, bet pakalpojumus šajās pilsētās varēs sniegt saskaņā ar attiecīgā plānošanas reģiona izsniegto licenci. Attiecībā uz Ogres pilsētu, kas atbilstoši jaunajam likumam iegūst valstspilsētas statusu iegūst kā novada teritoriālā vienība nav nepieciešams atjaunot licencēšanas funkciju, kura tika veikt līdz 2018.gada 1.martam. Tāpat, lai mazinātu birokrātisko un administrtaīvo slogu, ņemot vērā plānošanas reģionu ierosinājumus, likumprojekta 2.pants paredz papildināt Autopārvadājumu likuma 35.pantu ar jaunu 2.1 daļu nosakot, ka plānošanas reģions un tajā ietilpstošā valstspilsēta vienojoties var savstarpēji deleģēt speciālo atļauju (licenču) un licences kartīšu izsniegšanu. Savukārt likumprojekta 5.pants paredz noteikt pārejas periodu tām iepriekš izsniegtajām speciālajām atļaujām (licencēm) un licences kartītēm pasažieru pārvadājumiem ar taksometru, kas izsniegtas līdz 2021. gada 30.jūnijam tajā plānošanas reģiona vai republikas pilsētas pašvaldības teritorijā, kurā pēc grozījuma, kas paredz savstarpēju deleģējumu, mainīsies licences izsniedzējs, ir spēkā līdz tās derīguma termiņa beigām.Likums stājas spēkā 2021.gada 1.jūlijā.Vienlaikus ar likumprojektu “Grozījums Autopārvadājumu likumā” ir nepieciešams grozīt arī Ministru kabineta 2019.gada 27.augusta noteikumus Nr.405 “Noteikumi par pasažieru komercpārvadājumiem ar taksometru”. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un VISA “Autotransporta direkcija”, Republikas pilsētu pašvaldības un plānošanas reģioni. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar likumprojektu “Grozījums Autopārvadājumu likumā” ir nepieciešams grozīt arī Ministru kabineta 2019.gada 27.augusta noteikumus Nr.405 “Noteikumi par pasažieru komercpārvadājumiem ar taksometru”. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|   Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par likumprojektu tā izstrādes stadijā.  |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2020.gada 23.septembrī publicēts Satiksmes ministrijas tīmekļvietnē .  |
| 3. | Sabiedrības līdzdalības rezultāti | Tiks papildināts. |
| 4. | Cita informācija | Satiksmes ministrija 2020.gada 3.septembrī ir veikusi elektronisku aptauju Vides aizsardzības un reģionālās attīstības ministrijai, plānošanas reģioniem un republikas pilsētu pašvaldībām izteikt viedokli par priekšlikumu, par iespēju savstarpēji vienojoties deleģēt speciālo atļauju (licenču) un licences kartīšu izsniegšanu. Vidzemes plānošanas reģions, Valmieras pilsētas pašvaldība un Jēkabpils pilsētas pašvaldība, kuri pēc šā likuma spēkā stāšanos speciālās atļaujas (licences) un licences kartītes vairs neizsniegs, priekšlikumu atbalsta.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar likumprojekta izpildi nav nepieciešams veidot jaunas institūcijas. Plānošanas reģions vienojoties ar tajā ietilpstošajām valstpilsētām var vienoties par funkciju pilnvarojumu speciālās atļaujas (licences) un licences kartīšu izsniegšanā, tādējādi var tik likvidēta vai reorganizēta esošā institūcija vai samazinātas funkcijas.  |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāre I.Stepanova